ആഹ്ലാദത്തിന്റെ മണിമുഴക്കം കണ്ണൂര് ഒന്നരവര്ഷക്കാലം വീടുകളില് ഒതുങ്ങി വീര്പ്പുമുട്ടിയ കൊച്ചു കൂട്ടുകാര് സ്കൂള് തുറക്കലിന്റെ ആനന്ദത്തിലാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഒത്തൊരുമിച്ചു പഠിച്ചും കളിച്ചും വളരേണ്ട കാലം കോവിഡ് നാലുചുമരുകള്ക്കുള്ളിലേക്ക് ഒതുക്കിയപ്പോള് ഇനി പുറത്തുകടക്കാന് അധികനാള് വേണ്ടെന്ന പ്രതീക്ഷയിലാണിവര്. ഒക്ടോബര് ഒന്നുമുതല് ഘട്ടംഘട്ടമായി സ്കൂള് ക്ലാസുകള് തുറക്കുമെന്ന സര്ക്കാര് തീരുമാനത്തെ എല്ലാവരും സ്വാഗതം ചെയ്യുകയാണ്. സ്കൂള് തുറക്കുമെന്ന തീരുമാനം വന്നതോടെ വിപുലമായ തയ്യാറെടുപ്പിലാണ് സ്കൂളുകള്. മാസങ്ങളായി പൂട്ടിയിട്ട സ്കൂളുകളില് ശുചീകരിക്കണം. ക്ലാസെടുക്കാനുള്ള സൗകര്യങ്ങള് ഉറപ്പുവരുത്താനുള്ള പ്രവര്ത്തനങ്ങളും വരും ദിവസങ്ങളില് നടക്കും. കോവിഡ് ജാഗ്രതയുടെ ഭാഗമായുള്ള കള്ശന നിര്ദേശങ്ങളും സ്കൂളുകളില് നടപ്പാക്കും. കുട്ടികള്ക്ക് പ്രത്യേകം മാസ്ക്, ക്ലാസ് മുറിയില് സാമൂഹിക അകലം എന്നിവ നിര്ബന്ധമാക്കും. ക്ലാസ് കഴിഞ്ഞ് ക്ലാസ് മുറിയും പരിസരവും അണുവിമുക്തമാക്കും. ഭക്ഷണം വെള്ളം പഠനോപകരണങ്ങള് എന്നിവ പങ്കുവയ്ക്കാന് അനുവദിക്കില്ല. ഉച്ചഭക്ഷണ പാചകത്തിലും വിതരണത്തിലും ജാഗ്രത പുലര്ത്തും. സ്കൂള് വാഹനങ്ങളിലും കര്ശന ജാഗ്രത പാലിക്കും. കുട്ടികള്ക്കും അധ്യാപകര്ക്കും ആശ്വാസമാകും സ്കൂള് തുറക്കുന്നത് കുട്ടികള്ക്കും അധ്യാപകര്ക്കും ആശ്വാസമാണ്. സ്കൂളിലെത്തിയുള്ള പഠനം എല്ലാവരുടെയും അധ്വാനഭാരം ലഘൂകരിക്കും. പശ്ചാത്തല സൗകര്യം ഉറപ്പുവരുത്താനുള്ള പ്രവര്ത്തനം മാത്രമേ ബാക്കിയുള്ളൂ. കോവിഡ് കാലത്ത് പത്താംക്ലാസ് വിദ്യാര്ഥികള്ക്ക് ക്ലാസെടുത്തതിന്റെ അനുഭവപരിചയം അധ്യാപകര്ക്കുണ്ട്. കോവിഡ് മാനദണ്ഡങ്ങള് കള്ശനമായി പാലിച്ചാല് പ്രശ്നം ഉണ്ടാവില്ല. ആഗ്രഹിച്ച തീരുമാനം വേഗം സ്കൂള് തുറക്കണമെന്നാണ് ആഗ്രഹിച്ചത്. കുട്ടികളെ തനിച്ച് വീട്ടിലിരുത്തി ജോലിക്ക് പോകുന്നത് വലിയ മാനസിക സമ്മര്ദമാണുണ്ടാക്കുന്നത്. ഓണ്ലൈന് ക്ലാസെന്ന പേരില് ഫോണും ടാബും കുട്ടികളുടെ കൈയില് കൊടുക്കുന്നതിന് ഗുണവും ദോഷവുമുണ്ട്. ക്ലാസില് നേരിട്ട് പഠിക്കുന്നതിന്റെ ഗുണം മറ്റൊന്നിനും കിട്ടില്ല എന്നാണ് അഭിപ്രായം. വലിയ സന്തോഷം സ്കൂള് തുറക്കുന്നത് വലിയ സന്തോഷമാണ്. ഓണ്ലൈന് ക്ലാസിനേക്കാളും നല്ലതാണ് നേരിട്ടുള്ള ക്ലാസ്. ചങ്ങാതിമാരെ കാണാമെന്നതാണ് ഏറ്റവും വലിയ സന്തോഷം. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് സ്കൂള് തുറക്കല്: വിദ്യാഭ്യാസ വകുപ്പ് അറിഞ്ഞിട്ടില്ലെന്ന പ്രചരണം തെറ്റ് വിപുലമായ പദ്ധതി നടപ്പാക്കുമെന്ന് മന്ത്രി പ്ലസ് വണ് പരീക്ഷയില് ആശങ്ക വേണ്ട സ്കൂള് തുറക്കല് ആരോഗ്യവകുപ്പുമായി ആലോചിച്ച് തീരുമാനിക്കും : മന്ത്രി ശിവന്കുട്ടി സ്കൂള് തുറക്കല് രക്ഷിതാക്കള് വാക്സിന് സ്വീകരിച്ചശേഷം ശബരിമല വിമാനത്താവളം : പ്രചാരണം തെറ്റ് പദ്ധതിക്ക് തടസ്സമില്ല പരസ്യ ഏറ്റുമുട്ടലിന് ബിജെപി ഗ്രൂപ്പുകള് സംസ്ഥാന നേതൃമാറ്റം ആവശ്യപ്പെട്ട് പ്രചാരണം